Асен Разцветников
Отново пролет синее…

chitanka.info

Отново пролет синее.

Цветята чашки разтварят,

гората рани покрива,

запяват пчели и птици.

Само ти, сърце, не пееш —

все болиш, не преболяваш,

тъй както рана безцерна,

все гориш, не прегоряваш,

както звездата в небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.